**Szörny Rt.**
színes magyarul beszélő amerikai animációs film, 92 perc, 2001
rendező:  Peter Docter
író:  Peter Docter, Ralph Eggleston, Jill Culton, Jeff Pidgeon

**Filmleírás:**
A szörnyek világának energiája az emberi sikolyokból származik. Ezért dolgoznak a szörnyek rémítői, akik valóban eléggé rémületesek az emberek számára. Számukra azonban az emberi lények mindennél félelmetesebbek. Különösen az a kedves, pár éves csöppség, Boo, aki egy véletlen folytán átkerül a szörnyek világába.
Sok mókás és bájos kaland után a gyermek visszakerül az emberi világba, s a szörnyek is rájönnek arra, hogy sokkal több energiát ad a kacagás a számukra, mint a félelemmel előcsalt sikoly.

**Korosztályi javaslat**: 8-12 év

**Földolgozási javaslatok**
**Téma**: Félelem
**Megfigyelési szempontok:**

* Mitől volt félelmetes az emberi világ/ a kislány a szörnyek számára?
* Mit jelent a félelem a történetben?
* Ki, mitől fél a mese során?
* Hogyan igyekeznek legyőzni, győzik le a szereplők a félelmeiket?

**Játék:** Félelem a kalapban
**Forrás:** Önismereti játékok gyűjteménye, Pedellus Tankönyvkiadó, Püspökladány, 1999.
**Körülmények**: egyéni munka, majd közös megbeszélés
**Eszközök**: Minden jelenlévő számára 3 papírlap, melyen a következő mondatkezdés van:
- Attól félek, hogyâ€¦
**Leírás**: A film előtt érdemes elkezdeni a játékot. Mindenki kap 3 lapocskát, majd befejezi a mondatot. Fontos, hogy név ne kerüljön a lapokra. Ezután egy nagy kalapba kerül a mese végéig, majd együtt előveszi a csoport, s mindenki kihúz 3-3 lapot a megkevert kalapból (lehet kosár, stb. is). Ezután beszélgetünk ezekről a félelmekről, s név nélküli leírások segítségével sok szorongást segíthetünk feloldani.

**Igemagyarázathoz, beszélgetéshez használható bibliai igehelyek:**
Mk 5,36: “Ne félj, csak higgy!”